
PLAN DE ACȚIUNI SAU LUCRĂRI DE INTERES LOCAL
ce vor fi efectuate în anul 2026 de către persoanele apte de muncă, beneficiare de venit minim de incluziune componenta ajutor de incluziune potrivit Legii nr. 196 / 2016 privind venitul minim de incluziune, cu modificările și completările ulterioare

	NR. CRT.
	OBIECTIV
	ACȚIUNI ȘI LUCRĂRI

	1. 
	Lucrări de întreţinere şi amenajare spaţii verzi şi parcuri
	· Întreținerea spațiilor verzi, tăierea ierbii, săparea și plivirea zonelor cu flori şi arbuşti;
· Toaletarea și văruirea copacilor, întreținerea gardului viu, îndepărtarea resturilor vegetale şi transportarea acestora;
· Lucrări de plantare de pomi și arbuști ornamentali;
· Lucrări de igienizare și întreținere a locurilor de joacă pentru copii și a spațiilor de recreere;
· Întreținerea aparatelor de joacă pentru copii și a aparatelor de fitness prin lucrări de igienizare şi vopsire;
· Întreținerea mobilierului stradal;
· Lucrări de amenajare şi reabilitare a spaţiilor verzi distruse sau degradate.


	2. 
	Lucrări de întreţinere a zonei centrale a Municipiului Marghita
	· Întreținerea zonei centrale și a spațiilor verzi din zona centrală, tăierea ierbii, săparea și plivirea zonelor cu flori şi arbuşti;
· Toaletarea copacilor și văruirea acestora, întreținerea gardului viu, îndepărtarea resturilor vegetale şi transportarea acestora;
· Întreținerea mobilierului stradal;
· Lucrări de plantare de pomi și arbuști ornamentali;
· Curăţarea şi vopsirea bordurilor trotuarelor și a celor de pe marginea drumurilor și a străzilor;
· Întreținerea, curăţarea şi vopsirea gardurilor de protecţie a spaţiilor verzi;
· Lucrări de amenajare şi reabilitare a spaţiilor verzi distruse sau degradate;
· Lucrări de salubrizare şi igienizare a zonei centrale.


	3. 
	Lucrări de întreţinere şi salubrizare a cartierelor de locuinţe
	· Întreținerea spațiilor verzi, tăierea ierbii, săparea și plivirea zonelor cu flori şi arbuşti;
· Toaletarea și văruirea copacilor, întreținerea gardului viu, îndepărtarea resturilor vegetale şi transportarea acestora;
· Lucrări de plantare de pomi și arbuști ornamentali;
· Lucrări de curăţare şi vopsire a gardurilor de protecţie a spaţiilor verzi;
· Întreținerea mobilierului stradal;
· Lucrări de amenajare şi reabilitare a spaţiilor verzi distruse sau degradate;
· Curăţarea şi vopsirea bordurilor trotuarelor și a celor de pe marginea străzilor;
· Lucrări de salubrizare şi igienizare în cartiere şi în jurul platformelor de colectare selectivă a deșeurilor menajere;
· Lucrări de curăţare a rigolelor, şanţurilor şi podeţelor pentru scurgerea apei pluviale.


	4. 
	Lucrări de întreţinere şi salubrizare a intrărilor în Municipiul Marghita dinspre localităţile Chiribiş, Petreu, Viişoara şi Cheţ
	· Lucrări de întreținere a acostamentelor și tăierea ierbii;
· Lucrări de defrişare şi curăţare a mărăcinişurilor;
· Toaletarea și văruirea copacilor existenți;
· Lucrări de salubrizare a zonei și de strângere a deșeurilor din zonă depozitate neconform;
· Lucrări de curăţare a şanţurilor şi podeţelor pentru scurgerea apei pluviale.


	5. 
	Lucrări de curăţenie în localitățile Cheţ şi Ghenetea și pe drumul de intrare în aceste localități dinspre Municipiul Marghita
	· Întreținerea spațiilor verzi și tăierea ierbii, săparea și plivirea zonelor cu flori şi arbuşti;
· Toaletarea și văruirea copacilor, întreținerea gardului viu, îndepărtarea resturilor vegetale şi transportarea acestora;
· Lucrări de plantare de pomi și arbuști ornamentali;
· Lucrări de salubrizare şi igienizare a zonelor de joacă și recreere cât şi a străzilor;
· Întreținerea mobilierului stradal;
· Lucrări de reparaţii a trotuarelor şi podeţelor;
· Lucrări de defrişare şi curăţare a mărăcinişurilor;
· Lucrări de întreținere a acostamentelor și tăierea ierbii;
· Lucrări de salubrizare a zonei și de strângere a deșeurilor din zonă depozitate neconform;
· Întreținerea, curăţarea şanţurilor şi podeţelor pentru scurgerea apei pluviale.






Anexa nr. 2 la HCL nr. ______ / ______



ATRIBUŢIILE
privind supravegherea și monitorizarea efectuării acțiunilor / lucrărilor,
de către persoanele majore apte de muncă din familia beneficiară de venit minim de incluziune componenta ajutor de incluziune, care au obligația de a presta acțiuni sau lucrări de interes local



I. Atribuții delegate potrivit competențelor către Compartimentul administrare patrimoniu, transport public local, relații cu asociațiile de proprietari, gospodărire, întreținere domeniu public și privat din cadrul Direcției Tehnice:

1. Să întocmească Planul de acțiuni / lucrări de interes local pe luna în curs, în baza Planului de acțiuni sau lucrări de interes local ce vor fi efectuate în anul 2026 de către persoanele apte de muncă, beneficiare de venit minim de incluziune componenta ajutor de incluziune potrivit Legii nr. 196 / 2016 privind venitul minim de incluziune, cu modificările și completările ulterioare, aprobat prin hotărâre a consiliului local și să îl comunice Direcției de Asistență Socială Marghita.
2. Să organizeze pentru fiecare lună și să monitorizeze lunar orele de muncă efectuate de către persoanele majore apte de muncă din familia beneficiară de venit minim de incluziune componenta ajutor de incluziune și să întocmească fișa de pontaj lunar, electronic și pe suport de hârtie.
3. Să asigure instructajul în domeniul securității și sănătății la locul de muncă pentru persoanele care urmează să efectueze orele de muncă stabilite prin planul lunar de acțiuni și lucrări.
4. Să supravegheze, verifice şi îndrume activitatea desfăşurată de persoanele apte de muncă din familia beneficiară de venit minim de incluziune componenta ajutor de incluziune care efectuează orele de muncă pentru activitățile și lucrările de interes local.
5. Să transmită către Direcția de Asistență Socială din cadrul Primăriei Municipiului Marghita, în ultima zi a lunii curente, documentele necesare pentru a putea fi prelucrate în termenul legal şi transmise către Agenţia Județeană pentru Plăţi şi Inspecţie Socială Bihor, respectiv: situaţia lunară privind persoanele apte de muncă din familiile beneficiare de venit minim de incluziune componenta ajutor de incluziune care au efectuat orele de muncă precum şi activităţile sau lucrările realizate de aceştia conform planului de acţiuni însoțite de Fişa de prezenţă pentru orele de muncă efectuate conform planului lunar.


II. Atribuţii delegate potrivit competențelor către Direcția de Asistență Socială:

1. Să ţină evidenţa lunară a orelor de muncă efectuate de către persoanele majore apte de muncă din familia beneficiară de venit minim de incluziune componenta ajutor de incluziune, pentru activitățile sau lucrările de interes local, în baza documentelor înaintate pe suport electronic și pe hârtie de către Compartimentul administrare patrimoniu, transport public local, relații cu asociațiile de proprietari, gospodărire, întreținere domeniu public și privat din cadrul Direcției Tehnice.
2. Să transmită către Agenţia Județeană pentru Plăţi şi Inspecţie Socială Bihor, cu respectarea prevederilor și a termenelor legale corespunzătoare, situațiile întocmite cu privire la orele de muncă efectuate de către persoanele majore apte de muncă din familia beneficiară de venit minim de incluziune componenta ajutor de incluziune, pentru activitățile sau lucrările de interes local.
3. Să întocmească Fișa nominală de prezență și Planul lunar de acţiuni sau de lucrări de interes local pentru repartizarea orelor de muncă pentru fiecare beneficiar în parte.
4. Să afişeze la loc vizibil Planul de acțiuni sau lucrări de interes local ce vor fi efectuate în anul 2026 de către persoanele apte de muncă, beneficiare de venit minim de incluziune componenta ajutor de incluziune potrivit Legii nr. 196 / 2016 privind venitul minim de incluziune, cu modificările și completările ulterioare, aprobat prin hotărâre a consiliului local, precum şi Planul lunar de acţiuni sau lucrări de interes local pentru luna în curs.
5. Să afişeze la loc vizibil lista lunară cu persoanele care urmează să efectueze orele de muncă, locul desfăşurării, orele ce urmează a fi prestate zilnic, în baza programării acestora efectuate de către Direcția Tehnică.
6. Să afişeze la loc vizibil lista beneficiarilor de venit minim de incluziune, lista persoanelor care urmează să efectueze activități sau lucrări de interes local, precum și situatia activităților / lucrărilor efectuate în luna anterioară.
7. Să transmită trimestrial, în format electronic, către Agenţia Județeană pentru Plăţi şi Inspecţie Socială Bihor, evidența orelor de muncă efectuate, pentru activitățile și lucrările de interes local, de către persoanele apte de muncă.
8. Să informeze și să consilieze potențialii beneficiari cu privire la condițiile de acordare, modificare, suspendare și încetare a venitului minim de incluziune, modalitatea de completare a formularului de cerere, documentele doveditoare necesare, obligații și drepturi ce le revin potrivit Legii nr. 196 / 2016, cu modificările și completările ulterioare.
9. Să afișeze într-un loc vizibil, instrucțiuni privind nivelurile de venit prevăzute de lege, categoriile de venituri care se iau în calcul în vederea acordării dreptului la venit minim de incluziune, modul de calcul al veniturilor lunare ale familiei, precum și lista bunurilor ce conduc la excluderea acordării venitului minim de incluziune prevazută la art. 10 alin. (3) din Legea nr. 196 / 2016, cu modificările și completările ulterioare.
10. Să posteze pe site-ul instituției legislatia în vigoare privind venitul minim de incluziune, precum și toate documentele și formularele prevăzute de lege care trebuie completate potrivit prevederilor Legii nr. 196 / 2016, cu modificările și completările ulterioare.
